Ерэванскі дзяржаўны ўніверсітэт
**Ерэванскі дзяржаўны універсітэт** (арм.: Երևանի պետական համալսարան) — вышэйшая навучальная ўстанова ў Ерэване.

Гісторыя
--------

Заснаваны 16 мая 1919 года. Першыя заняткі прайшлі ў лютым 1920 года. Першы рэктар, Юрый Гамбаран, для чытання лекцый запрасіў з розных краін вядомых армянскіх навукоўцаў, у тым ліку Акопа Манандзяна, Манука Абегяна і Сцяпана Малхасянца. У 1920-я гады ўніверсітэт складаўся з 5 факультэтаў. Будынак універсітэта размяшчаўся на вуліцы Астаф'ян ў Ерэване.

У першы навучальны год ва ўніверсітэце дзейнічаў адзін — гісторыка-мовазнаўчы факультэт, навучаліся 262 студэнта і працавалі 32 выкладчыка. Пасля ўсталявання ў Арменіі савецкай улады 17 снежня па загадзе першага Наркамасветы Армянскай ССР Ашота Аганесяна «Аб рэарганізацыі ўніверсітэта Ерэвана» універсітэт Арменіі быў перайменаваны ў Ерэванскі народны ўніверсітэт. Рэктарам зноў адкрытага народнага ўніверсітэта быў абраны арменіст, прафесар Акоп Манандзян.

У 1920-я гады універсітэт дзейнічаў на першым паверсе двухпавярховага туфавага чорнага будынка вучэбнай семінарыі. У народным універсітэце дзейнічалі 2 факультэты: грамадазнаўства і прыродазнаўчых навук. З кастрычніка 1921 года ва ўніверсітэце дзейнічалі 5 факультэтаў: грамадазнаўства, усходазнаўства, тэхнічны, педагагічны і савецкага будаўніцтва. Пасля факультэт грамадазнаўства быў перафармаваны ў сельскагаспадарчы, а ў сакавіку 1922 года быў адкрыты медыцынскі факультэт. Згодна з рашэннем урада ад 20 кастрычнiка 1923 года, народны ўніверсітэт быў перайменаваны ў дзяржаўны ўніверсітэт.

У 1991 годзе ў Ерэванскім дзяржаўным універсітэце было 17 факультэтаў, якія падрыхтоўвалі кадры па 32 спецыяльнасцях.

1960-1990-я гады быў сфармаваны шэраг новых факультэтаў, створаны новыя навуковыя лабараторыі, заснаваны цэнтр арменістыкі, ажыццяўлялася выдавецкая праца: акрамя навучальных дапаможнікаў і падручнікаў былі выдадзеныя навуковыя працы знакамітых выкладчыкаў, навуковыя часопісы, зборнікі.

Да цяперашняга часу ЕДУ даў каля 90 тысяч выпускнікоў. На 21 факультэце навучаюцца спецыяльнасцях 13 тысяч студэнтаў. З больш 1200 выкладчыкаў універсітэта 200 — дактары навук, больш за 500 — кандыдаты навук. Ва ўніверсітэце праводзяць сваю навукова-педагагічную дзейнасць больш за тры дзясяткі акадэмікаў НАН РА. Даследаванні праводзяцца ў больш чым 40 напрамках. Арганізуюцца вучэбна-метадычныя работы на больш чым 100 кафедрах. Пры ЕДУ таксама дзейнічае фізіка-матэматычная школа імя А. Л. Шагіняна.

Колькасць студэнтаў — 12 794. Выкладчыкаў — 1 311 з іх: 9 акадэмікаў НАН РА, 17 чл.-кар. НАН РА, 188 дактароў навук, прафесараў і 612 кандыдатаў навук, дацэнтаў.

Ва ўніверсітэце вучыўся армянскі паэт Аванес Шыраз.

Вядомыя асобы
-------------

* Араксі Таўмасаўна Бабаян
* Рафаел Авецісавіч Ішханян
* Веніямін Егішэвіч Маркаран

| ⛭Вышэйшыя навучальныя ўстановы Арменіі |
| --- |
| Дзяржаўныя | 
* Армянская дзяржаўная акадэмія мастацтваў
* Армянскі дзяржаўны інстытут фізічнай культуры і спорту
* Армянскі дзяржаўны педагагічны ўніверсітэт імя Хачатура Абавяна
* Армянскі дзяржаўны эканамічны ўніверсітэт
* Армянскі нацыянальны аграрны ўніверсітэт
* Армянскі нацыянальны політэхнічны ўніверсітэт
* Армянскі нацыянальны ўніверсітэт архітэктуры і будаўніцтва
* Ванадзорскі дзяржаўны ўніверсітэт імя Аванеса Туманяна
* Гаварскі дзяржаўны ўніверсітэт
* Гарыскі дзяржаўны ўніверсітэт
* Дзяржаўная акадэмія антыкрызіснага кіравання
* Ерэванская дзяржаўная кансерваторыя імя Камітаса
* Ерэванскі дзяржаўны інстытут тэатра і кіно
* Ерэванскі дзяржаўны лінгвістычны ўніверсітэт імя В. Я. Брусава
* Ерэванскі дзяржаўны медыцынскі ўніверсітэт імя Мхітара Герацы
* Ерэванскі дзяржаўны ўніверсітэт
* Шыракскі дзяржаўны ўніверсітэт імя Мікаэля Налбандзяна

 | Герб Арменіі |
| Прыватныяі замежныя | 
* Амерыканскі ўніверсітэт Арменіі
* Духоўная семінарыя Геворгян
* Ерэванскі ўніверсітэт «Айбусак»
* Заходнеўкраінскі нацыянальны ўніверсітэт
* Міжнародны ўніверсітэт «Еўразія»
* Расійска-армянскі ўніверсітэт
* Французскі ўніверсітэт у Арменіі

 |

|  |  |
| --- | --- |
| ⚙️   У сацыяльных сетках | Facebook |
| Нарматыўны кантроль | GND: 5268111-7 · ISNI: 0000 0004 0640 687X · LCCN: n80013367 · Microsoft: 196551433 · VIAF: 148625294 |